Bukedde Online - Meddie ne Baxx bazze kusitula nsike y'abali b'obulamu
Meddie ne Baxx bazze kusitula nsike y'abali b'obulamu
Ebyokwerinda binywezeddwa ku kivvulu kya...
Abtex amabanja gamuleppusa
Ab'omukwano Meddie Kabangala ne Baxx begasse ku bavubuka abali b'obulamu okucamula abaddigize.
Meddie (ku kkono) ne Baxx
NGA Abasama abajja okuwuumulako n’okulya ennaku enkulu batandise okuddayo oluvannyuma lw’egandaalo lya Ssekukkulu okugwako,
abakyakaze n’abavubuka abeetanira enisike y’okulya obulamu batandise okwebuuza oba ddala banaddamu okunyumirwa obulamu nga bwe gwalinga ku mulembe g’omugenzi Ivan Ssemwanga oluvannyuma lw’abbo abaliwo okulemererwa okubacamula omwaka guwedde era obubaga obusinga obwategekeddwa tebwajjumbiddwa.
Meddie Kabangala (ku kkono) ne mukwamo gwe
Ronald Mugumya omu ku bavubuka abatagwa mabbaala g’omu Kampala yatuuse n’okugamba nti “ddala awatali Ssemwanga tunaddamu okulya ku ‘ssappe’ ne ssente bannange ng’ensi erabye anti ono ye yaali kabaka w’eswagga obulamu bw’okulya ssente mu Kampala kwe bwali butambulira abalala bali ku byabwe ate ab’omwaka guno batusaze nnyo!”
Bano babadde bakyali mu kwekubagiza ate ne wafubutukayo abavuubuka abeeyise the ‘The Royal Money Team’ abagamba nti bazze kusituula nsike y’okulya bulamu erabika nga egudde.
Baxx ng'ali kw'emu ku mmotoka ze
Bano nga bakulembeddwamu Meddie Kabangala (muto wa SK Mbuga) ne Baxx William Kimbugwe okuva e South Africa nabbo abeeyita abagagga abato olw’okuyiwaayiwa ssente n’okuvuga mmotoka ez’ebbeeyi basuubiza okunnaza ku baddigize ennaku bagenda kuba bakola obubaga obumalako omwaka okufaananako okufaananako ne Ssemwanga.
Kyokka bagamba nti bagamba nti ekibiina kyabwe tekikoma ku kya kulya bulamu, n’okuyamba abavubuka okwekulaakulaanya era balina n’enteekateeka z’okutandiikirawo abavubuka emirimu kuno.
“Tekirimu sitaani kulya bulamu kubanga ssente tuzirina era tuizikola naye kya buvunannyizibwa nga ffe abasobodde okukola okuyamba abbo abali mu bwetavu n’okukwata ku bavubuka abalalaa ku mukono era mu maaso awo tujja kuba tubanjjulira enteekateeka zaffe mu bujjuvu.” Kabangala avuga mmotoka ezenjawulo okuli nnamba puleti mu mannya ga Meddie K bweyagambye.
Ate ye Baxx bwe namubuuzizza oba ddala bye bogera si bya kwesooma ne gye babadde okuvaayo kati,
Yazzemu nti “tubaddewo era okumala ebbanga tubadde tujja buli December ne nnaku enddala ne tulya obulamu kubanga buli lwe tujja mu Uganda tubeera tuzze kuwuumula naye nga tulina ebirala bye tukola.
Kyokka oluvannyuma lwa ‘bakulu baffe’ mu nsike eno abamu okusirika n’abamu nga Ssemwanga okutuffako tukirabye nga kye kiseera okuddamu okusituula ekintu era mu December mutulinde.
Baxx mutuuze w’e Sandton South Africa akola emirimu egyenjawulo omuli n’obusuubuzi era akolera ne mukkampuni ya New Trading Enterprise ate Kabangala naye akola emirimu egyenjawulo mu kibuga Pretoria gy’abeera.
The Royal Money Team